**Հալել եմ եղը**

**Հալել եմ եղը, յար ջան,
Հալել եմ եղը,
Լցրել եմ կըճուճները,
Դրել եմ տեղը:**

**Ծաղկեվանք ձորա միջին,
Հալել եմ եղը,
Ա՜խ, կորա խորա միջին,
Հալել եմ եղը:**

**Ծաղկեվանք ուխտ եմ արե,
Հալել եմ եղը,
Թաց մազըս ջուխտ եմ արե,
Հալել եմ եղը:**

**Հալել եմ եղը, յար ջան…**

**Ծաղիկ ունեմ քաղած ա,
Հալել եմ եղը,
Մի-մի հատիկ պահած ա,
Հալել եմ եղը:**

**Պուճուր առուն զուլալ ջուր,
Հալել եմ եղը,
Տըղեն՝ տես, աղջիկը՝ տուր,
Հալել եմ եղը:**

**Հալել եմ եղը, յար ջան…**

**Բըլբուլ արի մեր թաղը,
Հալել եմ եղը,
Ասա իմ յարի խաղը,
Հալել եմ եղը:**

**Հալել եմ եղը, յար ջան…**

**Ցորեն եմ ցանե**

**Ցորեն եմ ցանե արտը, ծլե, կանաչե,**

**Հեռու տեղ ախպերմ ունիմ, անկաջը կանչե:**

**Կաքավ եմ քարի միջին, ցորեն եմ ցանե,**

**Ձեն կուտամ ձորի միջին, ցորեն եմ ցանե:**

**Հանդեն ծաղիկ քաղել եմ, ցորեն եմ ցանե,**

**Դաստա արել, կապել եմ, ցորեն եմ ցանե:**

***Կրկնակ.***

 **Ցորեն եմ ցանե արտը, ծլե, կանաչե,**

 **Հեռու տեղ ախպերմ ունիմ, անկաջը կանչե:**

**Կաքավ եմ, սար ման գուկամ, ցորեն եմ ցանե,**

**Բլբուլ եմ, բաղ ման գուկամ, ցորեն եմ ցանե:**

**Գնացել ու եկել եմ, ցորեն եմ ցանե,**

**Չարոխ գուլպես կոկել եմ, ցորեն եմ ցանե:**

***Կրկնակ.***

 **Ցորեն եմ ցանե արտը…**

**Խաղ կանչող իմ ախպերը, ցորեն եմ ցանե,**

**Կըպըտըտի սարերը, ցորեն եմ ցանե:**

**Հաց կը թխեմ**

**Հաց կըթխեմ գարի ա, երի, երի, էրվա, օ՜յ, օ՜յ,**

**Էս ինչ ուրախ տարի ա, շեկո ջան էրվա, օ՜յ, օ՜յ:**

**Կըրակը թռավ քարից, երի, երի, էրվա, օ՜յ, օ՜յ,**

**Ես կըմեռնեմ քո դարդից, շեկո ջան էրվա, օ՜յ, օ՜յ:**

**Ծով ա դառել մեր դաշտը, երի, երի, էրվա, օ՜յ, օ՜յ,**

**Լիքը հաց ա մեր տաշտը, շեկո ջան էրվա, օ՜յ, օ՜յ:**

**Հաց եմ թխել մշակին, երի, երի, էրվա, օ՜յ, օ՜յ,**

**Ետ եմ նստել դոշակին, շեկո ջան էրվա, օ՜յ, օ՜յ:**

**Երեսիդ կարոտել եմ, երի, երի, էրվա, օ՜յ, օ՜յ,**

**Ոնց որ վարդ մանիշակին, շեկո ջան էրվա, օ՜յ, օ՜յ:**

Օրոր-շորոր կերթաս դուն իմ անուշ յար,
Ուր էլ գնաս ինձ էլ, ինձ էլ հետդ տար:
Երազիս սար տեսա լանջը զմրուխտի,
Յարիս հետը մեկտեղ, կերթայինք ուխտի:

Կրկ
-Ես ծարավ եմ, դու պաղ ջուր ես,
Ես մրսած եմ, վառված հուր ես,
Դու բարև ես,կանչող լուր ես,Յար ....
Դու իմ ծաղիկ, ծաղիկ գարնան,
Կյանք տուր բացվի, սրտիս վրա,
Ախ առանց քեզ, օր ու արև,
Վայ թե չունենամ:

2.
Երազիս սար տեսա, լանջը զմրուխտի,
Յարիս հետը մեկտեղ, կերթայինք ուխտի,
Էրզրումի ճամփեն փուշ ու տատասկ է,
Յարս բաղի միջին, ցորենի հասկ է:

Կրկն-
Ես ծարավ եմ,դու պաղ ջուր ես...